Jednokwětna kokorička

Jednokwětna kokorička (Polygonatum odoratum) je rostlina ze swójby całtkowych rostlinow (Convallariaceae) kotraž je nětko dźěl podswójby ruskusowych rostlinow (Nolinoideae) znutřka swójby hromakowych rostlinow (Asparagaceae). Dalše serbske mjeno je běły korjeń.

 Wopisanje 
Jednokwětna kokorička je trajne zelo, kotrež docpěwa wysokosć wot 15 hač 45 cm.

Pjenk njese kulojte błuznički, kotrež so wot wotemrěnych stołpikow zawostaja.

Přewisowacy, wótrohranity stołpik njese zwjetša horje měrjene łopjena.

 Łopjena 
Měnjate łopjena docpěwaja dołhosć wot 3 hač 14 cm a su šěroko-eliptiske, na delnim boku šěrozelene.

 Kćenja 
Kćěje wot meje hač junija. Wonjace, wisace kćenja docpěwaja šěrokosć wot 5 hač 7 mm a steja po jednym abo po dwěmaj. Šěsć kćenjowych łopješkow je k rołce zrosćene a běłe a na swobodnych kónčnych zelenojte a nahe. Jich rołka docpěwa dołhosć wot 12 hač 30 mm, při čimž je w srjedźišću tróšku brjuchata.

 Płody 
Jahody su módročorne. 

 Stejnišćo 
Rosće w swětłych, ćoplišich (dubowych a chójnowych) lěsach a na lěsej bliskich skałach. Preferuje wapnite pódy.

 Rozšěrjenje 
Rostlina je w Europje rozšěrjena.

 Synonymy 
Synonymy wot Polygonatum odoratum (Mill.) Druce su: Convallaria odorata Mill.,  C. polygonatum L.,  Polygonatum hondoense Nakai ex Koidzumi,  P. japonicum C.Morren & Decaisne,  P. langyaense D.C.Zhang & J.Z.Shao, P. maximowiczii F.Schmidt,  P. odoratum f. ovalifolium Y.C.Chu et al.,  P. officinale Allioni,  P. officinale var. papillosum Franchet,  P. planifilum Kitagawa & Hir. Takahashi, P. quelpaertense Ohwi,  P. simizui Kitagawa,  P. thunbergii C.Morren & Decaisne, P. vulgare Desf..

 Noty 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 34 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 182 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Ruskusowe rostliny
Kategorija:Całtkowe rostliny